**Әкімшілік рәсімдік-процестік кодексінің жобасы бойынша**

**БАСПАСӨЗ-РЕЛИЗІ**

**2019 жылғы 10 қыркүйекте сағ. 15.00-де** Қазақстан Республикасы Парламенті Мәжілісінде Қазақстан Республикасының Әкімшілік рәсімдік-процестік кодексінің жобасы және «Қазақстан Республикасының кейбір заңнамалық актілеріне Қазақстан Республикасының әкімшілік рәсімдік-процестік заңнамасы мәселелері бойынша өзгерістер мен толықтырулар енгізу туралы» Қазақстан Республикасының Заңы жобасының таныстырылымы өтті.

Әкімшілік рәсімдік-процестік кодексі жобасы (бұдан әрі – Кодекс)   
Қазақстан Республикасының 2010 жылдан 2020 жылға дейінгі кезеңге арналған құқықтық саясат тұжырымдамасы 2-бөлімінің 2.2-тармағына сәйкес әзірленді.

Кодекс жобасы бірыңғай заңнамалық актіде жария құқықтық қатынастар саласында әкімшілік рәсімдерді жүзеге асырудың және сот ісін жүргізудің құқықтық негіздерін, қағидаттарын, ережелерін белгілейді.

Кодекс жобасында мынадай негізгі ережелер көзделеді:

1) әкімшілік рәсімдерді жүзеге асыру кезіндегі жаңа қағидаттар, атап айтқанда, формальді талаптарды теріс пайдалану құқық пен тыйым салудың мөлшерлестігі, басымдығы;

2) тек мемлекеттік органдар ғана емес, сондай-ақ билік шешімдерін қабылдау құқығы берілген ұйымдар да танылатын "әкімшілік орган" құқықтық санаты;

3) рәсімдік кепілдік әкімшілік рәсімдерді жүзеге асыру кезінде тыңдалуға тиіс;

4) соттың белсенді рөлінің принципі;

5) жекелеген жағдайларды қоспағанда, дауды сотта қарау кезінде мемлекеттік органның кінәлілігін презумпциялау;

6) даулардың жекелеген түрлерін қоспағанда, міндетті түрде сотқа дейінгі шағым жасау.

Кодекс жобасының таныстырылымда азаматтық қоғам өкілдері, әйгілі блогерлер, қоғам қайраткерлері, уәкілетті мемлекеттік органдардың, үкіметтік емес, оқу және ғылыми ұйымдардың өкілдері қатысты.

Отырыстың модераторы ретінде Қазақстан Республикасы Парламенті Мәжілісінің Заңнама және сот-құқықтық реформа комитетінің мүшесі **Арман Қожахметов** сөз сөйледі.

Негізгі баяндаманы әділет вице-министрі **Наталья Пан** жасады, ал тақырып бойынша қосымша баяндаманы Қазақстан Республикасы Жоғарғы Сотының Мамандырылған сот алқасының төрайымы **Айгүл Қыдырбаева** жасады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_